Ehdotus: neuvoston päätös yhteisön takuun myöntämisestä Euroopan investointipankille entisessä Jugoslavian tasavallassa Makedoniassa toteutettaviin hankkeisiin liittyvistä lainoista mahdollisesti aiheutuvien tappioiden varalta ja yhteisön takuun myöntämisestä Euroopan investointipankille yhteisön ulkopuolella (Keski- ja Itä-Euroopan maissa, Välimeren alueen maissa, Latinalaisessa Amerikassa ja Aasiassa sekä Etelä-Afrikan tasavallassa) toteutettaviin hankkeisiin liittyvistä lainoista mahdollisesti aiheutuvien tappioiden varalta 14 päivänä huhtikuuta 1997 tehdyn neuvoston päätöksen N:o 97/256/EY muuttamisesta /* KOM/98/0002 lopull. - CNS 98/0006 */



Virallinen lehti nro C 108 , 07/04/1998 s. 0001



Ehdotus neuvoston päätökseksi yhteisön takuun myöntämisestä Euroopan investointipankille entisessä Jugoslavian tasavallassa Makedoniassa toteutettaviin hankkeisiin liittyvistä lainoista mahdollisesti aiheutuvien tappioiden varalta ja yhteisön takuun myöntämisestä Euroopan investointipankille yhteisön ulkopuolella (Keski- ja Itä-Euroopan maissa, Välimeren alueen maissa, Latinalaisessa Amerikassa ja Aasiassa sekä Etelä-Afrikan tasavallassa) toteutettaviin hankkeisiin liittyvistä lainoista mahdollisesti aiheutuvien tappioiden varalta tehdyn neuvoston päätöksen N:o 97/256/EY muuttamisesta (98/C 108/01) KOM(98) 2 lopull. - 98/0006 (CNS) (Komission esittämä 18 päivänä tammikuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon 27 päivänä marraskuuta 1997 tehdyt neuvoston päätökset yhteistyösopimuksen tekemisestä Euroopan yhteisön ja entisen Jugoslavian tasavallan Makedonian välillä sekä kuljetusalan sopimuksen tekemisestä samojen osapuolten välillä, ottaa huomioon sen, että yhteistyösopimukseen sisältyy rahoitusyhteistyötä koskeva pöytäkirja, jonka mukaan Euroopan investointipankki myöntää pankin omista varoista lainoja enintään 150 miljoonan ecun arvosta 31 päivään joulukuuta 2000 saakka, sekä katsoo, että neuvoston päätöksellä N:o 97/256/EY myönnetään Euroopan investointipankille talousarviotakaus sen omista varoista tietyille alueille yhteisön ulkopuolella myönnetyille lainoille; talousarviotakausta on laajennettava kattamaan myös rahoitusyhteistyöstä entisen Jugoslavian tasavallan Makedonian kanssa tehdyssä pöytäkirjassa sovitut pankin lainat, neuvosto kehottaa pankkia rahoittamaan hankkeita rahoitusyhteistyöstä tehdyssä pöytäkirjassa määrättyjen järjestelyjen mukaisesti ja antaa sille tässä päätöksessä tarkoitetun takuun, päätöstä N:o 97/256/EY on sen vuoksi muutettava, ja perustamissopimuksessa ei ole muuta tämän päätöksen tekemiseen valtuuttavaa määräystä kuin 235 artikla, ON PÄÄTTÄNYT SEURAAVAA: 1 artikla Muutetaan päätös N:o 97/256/EY seuraavasti: 1) korvataan päätöksen N:o 97/256/EY otsikossa oleva ". . . Aasian maat sekä Etelä-Afrikka" seuraavasti: ". . . Aasian maat, Etelä-Afrikka sekä entinen Jugoslavian tasavalta Makedonia"; 2) korvataan 1 artiklan 1 kohdan ensimmäisessä kappaleessa oleva ". . . Aasian maissa ja Etelä-Afrikan tasavallassa" seuraavasti: ". . . Aasian maissa, Etelä-Afrikan tasavallassa ja entisessä Jugoslavian tasavallassa Makedoniassa"; 3) korvataan 1 artiklan 1 kohdan toisessa kappaleessa oleva "7 105 miljoonaa ecua" seuraavasti: ". . . 7 255 miljoonaa ecua"; 4) lisätään 1 artiklan 1 kohtaan viides luetelmakohta seuraavasti: "- entinen Jugoslavian tasavalta Makedonia 150 miljoonaa ecua"; 5) korvataan 1 artiklan 1 kohdan kolmannessa kappaleessa oleva ". . . sekä Etelä-Afrikan tasavallan osalta 1 päivästä heinäkuuta 1997" seuraavasti: ". . ., Etelä-Afrikan tasavallan osalta 1 päivästä heinäkuuta 1997 sekä entisen Jugoslavian tasavallan Makedonian osalta 1 päivästä tammikuuta 1998"; 6) lisätään 1 artiklan 2 kohtaan kuudes luetelmakohta seuraavasti: "- entinen Jugoslavian tasavalta Makedonia." 2 artikla Vastaavat muutokset tehdään komission ja Euroopan investointipankin väliseen sopimukseen, johon viitataan päätöksen N:o 97/256/EY 5 artiklassa. 3 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä.